মানুয়েল নেগ্রেতে আরিয়াস (; জন্ম ১১ই মার্চ, ১৯৫৯) একজন অবসরপ্রাপ্ত মেক্সিকান ফুটবল খেলোয়াড় ও ব্যবস্থাপক।  ক্লাব খেলোয়াড়ী কর্মজীবন নেগ্রেতে ১৯৮০ সালে মেক্সিকোর ক্লুব উনিবের্সিদাদ নাসিওনাল ("পুমাস" নামেও পরিচিত) নামক ফুটবল ক্লাবের পক্ষে পেশাদারী ফুটবল খেলোয়াড় হিসেবে কর্মজীবন শুরু করেন। তিনি শীঘ্রই মেক্সিকো ফুটবল ভক্তদের কাছে তাঁর ক্রীড়াশৈলীর জন্য জনপ্রিয় হয়ে ওঠেন। ১৯৮৬ সালের ফুটবল বিশ্বকাপে অংশগ্রহণ করার পর নেগ্রেতে মেক্সিকান ফুটবল লিগে খেলা অব্যাহত রাখেন। পরে তিনি ইউরোপীয় ফুটবল লিগগুলিতে খেলতে যান, প্রথমে পর্তুগালের স্পোর্টিং লিসবন ক্লাবে, এবং পরবর্তীতে স্পেনের স্পোর্টিং দে হিহন ক্লাবে।  আন্তর্জাতিক খেলোয়াড়ী কর্মজীবন ১৯৮৬ সালের ফিফা বিশ্বকাপে নেগ্রেতে পাঁচটি খেলায় অংশ নেন এবং প্রতিযোগিতার দ্বিতীয় রাউন্ডে (১৬ দলের রাউন্ডে) প্রতিপক্ষ বুলগেরিয়ার বিরুদ্ধে খেলার ৩৫তম মিনিটে একটি গোল করেন; মেক্সিকো পরে ২-০ ব্যবধানে জয়ী হয়। নেগ্রেতের করা এই গোলটিকে বহু ফুটবল ভক্ত ও সাংবাদিক বিশ্বকাপের ইতিহাসের সবচেয়ে দৃষ্টিনন্দন গোল হিসেবে বর্ণনা করেছেন। ২০১৯ সালের এপ্রিল মাসে ফিফা-র ওয়েবসাইটে নেগ্রেতের এই গোলটি বিশ্বকাপের ইতিহাসের সর্বসেরা গোল হিসেবে ভোটে নির্বাচিত করা হয়। এই গোলটি করার সময় নেগ্রেতে প্রথমে পেনাল্টি অঞ্চলের ঠিক বাইরে একটি উঁচু বল গ্রহণ করে সেটিকে নিয়ন্ত্রণে আনেন ও বলটিকে একবার মাটিতে পড়ে লাফাতে দেন, তারপরে সতীর্থ খেলোয়াড় হাভিয়ের আগিররে-কে বলটি শূন্যে পাস করেন। হাভিয়ের প্রথম স্পর্শেই শূন্যে রেখেই বলটিকে নেগ্রেতে-কে উঁচু করে আবার ফেরত দেন। এরপর নেগ্রেতে উঁচুতে লাফিয়ে উঠে নিজ শরীরকে ভূমির সমান্তরালে রেখে সেই ভাসমান বলটিকে কাঁচির মতো ভলি শট করে গোলরক্ষক বরিস্লাভ মিখাইলভের বাম দিকে গোলের নিচের কোণাতে অত্যন্ত দ্রুতগতিতে বলটি প্রেরণ করেন।  আন্তর্জাতিক গোল  #  তারিখ  স্থান  প্রতিদ্বন্দ্বী  স্কোর  ফলাফল  প্রতিযোগিতা 1.  August 16, 1984  Helsinki Olympic Stadium, Helsinki, Finland    3–0  3–0  Friendly 2.  March 1, 1984  Puskás Ferenc Stadion, Budapest, Hungary    1–0  2–0 Friendly 3.  September 18, 1984  Estadio Universitario, San Nicolás, Mexico    1–1  1–1  Friendly 4.  November 11, 1984  National Stadium, Port of Spain, Trinidad and Tobago    1–0  2–0  Friendly 5.  February 5, 1985  Estadio La Corregidora, Querétaro, Mexico    2–0  5–0  Friendly 6.  February 5, 1985  Estadio La Corregidora, Querétaro, Mexico    5–0  5–0  Friendly 7.  June 15, 1985  Estadio Azteca, Mexico City, Mexico    1–0  2–0  Azteca Cup 8.  October 11, 1985  March 28 Stadium, Benghazi, Libya    1–1  1–3  Friendly 9.  December 7, 1985  Estadio Azteca, Mexico City, Mexico    1–0  2–0  1985 Mexico Cup 10.  March 6, 1986  Los Angeles Memorial Coliseum, Los Angeles, United States    1–0  1–1  Friendly 11.  June 15, 1986  Estadio Azteca, Mexico City, Mexico    1–0  2–0  1986 FIFA World Cup 12.  February 21, 1989  Los Angeles Memorial Coliseum, Los Angeles, United States    1–0  2–1  1989 Friendship Cup  খেলোয়াড়-পরবর্তী কর্মজীবন অবসর গ্রহণের পরে নেগ্রেতে উনাম পুমাস যুবদলের প্রশিক্ষক হিসেবে কাজ করেন এবং পরবর্তীতে ক্লুব লেওন ফুটবল ক্লাবের সহকারী প্রশিক্ষক হিসেবে কাজ করেন। পরে তিনি সেখানকার প্রধান প্রশিক্ষকে পরিণত হন।  সম্মাননা ক্লাব ইউএনএএম মেক্সিকান প্রিমেরা দিভিসিওন: ১৯৮০–৮১ কনকাকাফ চ্যাম্পিয়ন্স কাপ: ১৯৮০, ১৯৮২, ১৯৮৯ কোপা ইন্টারআমেরিকানা: ১৯৮১  আটলান্টি মেক্সিকান প্রিমেরা দিভিসিওন: ১৯৯২–৯৩  তথ্যসূত্র  বহিঃসংযোগ  Video of Negrete's goal against Bulgaria in 1986 - www.kenaston.org  বিষয়শ্রেণী:১৯৫৯-এ জন্ম বিষয়শ্রেণী:মেক্সিকীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জীবিত ব্যক্তি বিষয়শ্রেণী:স্পোর্টিং হিহোনের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্টিং সিপি-এর ফুটবলার  বিষয়শ্রেণী:লিগা এমএক্সের খেলোয়াড় বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:১৯৮৬ ফিফা বিশ্বকাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব মোন্তেররেইয়ের খেলোয়াড়